জাতীয় দিবস

জাতীয় দিবস একটি নির্ধারিত দিন যে দিনের উদ্‌যাপন কোন রাষ্ট্র বা অ-সার্বভৌম জাতির জাতিসত্তা চিহ্নিত করে। এই জাতিসত্তাটি স্বাধীনতার তারিখ, প্রজাতন্ত্র গঠনের তারিখ বা কোনও রক্ষাকর্তা সাধু বা শাসকের জন্য একটি গুরুত্বপূর্ণ তারিখ (জন্মদিন, রাজত্ব, অপসারণ ইত্যাদি) দ্বারা প্রতীকী হতে পারে। প্রতিক্ষেত্রেই দিনটিকে "জাতীয় দিবস" বলা হয় না তবে এটি উদ্‌যাপন করা হয় এবং একই ধরনের বিবেচনা করা যেতে পারে। জাতীয় দিবসটি প্রায়শই জাতীয় ছুটির দিন হয়ে থাকে। অনেক দেশে একাধিক জাতীয় দিবস আছে। বেশিরভাগ দেশে একটি নির্দিষ্ট তারিখের জাতীয় দিবস পালিত হয় তবে কিছুদেশের পরিবর্তনশীল তারিখ আছে। একটি উদাহরণ হলো, জ্যামাইকা ১৯৯৭ সাল পর্যন্ত আগস্টের প্রথম সোমবার তাদের জাতীয় দিবস পালন করে। যুক্তরাজ্য থেকে স্বাধীনতা লাভের স্মরণে এটি পালিত হয় যা ১৯৬২ সালের ৬ আগস্ট সোমবার লাভ করে; দিনটি সে বছরের আগস্টের প্রথম সোমবার ছিল। ইস্রায়েলের স্বাধীনতা দিবস বেসামরিক গ্রেগরিয়ান ক্যালেন্ডারের সাথে স্থির নয়, ইহুদি ক্যালেন্ডারে প্রথাগতভাবে ৫ ইয়ার সংযুক্ত করা হয়েছে, তবে  শাব্বাত দিবসের প্রস্তুতি বা উদ্‌যাপন এড়াতে স্বাধীনতা দিবস বা স্মৃতি দিবস ৩ থেকে ৬ ইয়ার মধ্যে যে কোনও দিন স্থানান্তরিত হতে পারে (যা তাত্ক্ষণিকভাবে স্বাধীনতা দিবসের পূর্ববর্তী); এর বাস্তব প্রভাব হলো স্বাধীনতা দিবস ১৫ এপ্রিল থেকে ১৫ মে’র মধ্যে যে কোনও দিন পালিত হতে পারে। বেশিরভাগ জাতীয় দিবসকে দুটি বড় দলে শ্রেণীবদ্ধ করা যায়: নতুন দেশগুলি যারা তাদের জাতীয় দিবসকে তাদের স্বাধীনতা দিবস হিসাবে পালন করে। পুরানো দেশগুলি যা তাদের জাতীয় দিবস হিসাবে বিশেষ তাৎপর্যপূর্ণ কোন ঘটনাকে ব্যবহার করে। ডেনমার্ক এবং যুক্তরাজ্য সহ এমন কয়েকটি দেশ আছে যারা জাতীয় দিবস নির্ধারণ করে না (যদিও ডেনমার্কের ক্ষেত্রে সংবিধান দিবসের সাথে জাতীয় দিবসের বৈশিষ্ট্যের মিল আছে)। জাতীয় দিবসের সাথে জাতির গৌরব জড়িত পাশাপাশি দিবসটি দেশ থেকে দেশে ভিন্ন মাত্রায় ব্যাপকভাবে পালিত হয়। উদাহরণস্বরূপ, ১২ই অক্টোবর স্পেনের জাতীয় দিবস ফিয়েস্তা ন্যাসিয়োনাল ডি এস্পানা পালিত হয়, যে দিনটি অন্যান্য দেশে কলম্বাস দিবস বা দিয়া দে লা রাজা হিসাবে পালিত হয় এবং ক্রিস্টোফার কলম্বাসের আমেরিকাতে আগমনের বার্ষিকী উপলক্ষে উদযাপিত হয়। দিবসটি উদ্‌যাপন উপলক্ষে মাদ্রিদে একটি সামরিক প্যারেড অনুষ্ঠিত হয়। ফ্রান্সের জাতীয় দিবস ১৪ জুলাই এবং বাস্তিলের বিক্ষোভের দিনটি ফেতে ন্যাশিওনাল নামে পরিচিত (ইংরেজি ভাষী দেশগুলিতে বাস্তিল দিবস হিসাবে পরিচিত), যা ফরাসী বিপ্লবের সূচনা হিসাবে বিবেচিত হয় তার স্মরণে পালিত হয়। এটি ব্যাপকভাবে উদযাপিত হয় এবং বিপুল পরিমানে ফরাসি তেরঙ্গা উড়তে থাকে, প্রজাতন্ত্রের রাষ্ট্রপতি প্যারিসের শঁজেলিজে সামরিক কুচকাওয়াজে অংশ নেন। যুক্তরাষ্ট্রে ৪ জুলাই স্বাধীনতা দিবস প্যারেড, আতশবাজি, বনভোজন আর ঝলসান মাংস দিয়ে ব্যাপকভাবে উদযাপিত হয়। আয়ারল্যান্ডে ১৭ মার্চ সেন্ট প্যাট্রিক দিবস জাতীয় দিবসের সমতুল্য এবং বহু বছর ধরে এদিনে সরকারী ছুটি পালিত হচ্ছে। তবে, যুক্তরাজ্যের অন্তর্গত দেশগুলিতে রক্ষাকর্তা সাধু দিবস স্বল্প-পরিসরে পালিত হয়। সাম্প্রতিক কালে ইংল্যান্ড, স্কটল্যান্ড এবং ওয়েলসের জাতীয় দিনগুলি পালনের জন্য প্রচারণা শুরু হয়েছে, স্কটিশ সংসদে সেন্ট অ্যান্ড্রুস ডে ব্যাংক হলিডে (স্কটল্যান্ড) আইন ২০০৭ পাস করার পরে সেন্ট অ্যান্ড্রু দিবসকে একটি সরকারী ব্যাঙ্ক ছুটির দিন হিসাবে পালন করা হয়। সাম্প্রতিক বছরগুলিতে যুক্তরাজ্যের জন্য একটি জাতীয় দিবসের প্রস্তাব দেওয়া হয়। কিছু দেশ তাদের জাতীয় দিবসটি কুচকাওয়াজের মাধ্যমে উদ্‌যাপন করতে পারে। উল্লেখযোগ্য উদাহরণগুলির মধ্যে রয়েছে বাস্তিল দিবসে সামরিক কুচকাওয়াজ এবং সিঙ্গাপুর জাতীয় দিবস কুচকাওয়াজ। বংলাদেশে কুচকাওয়াজ ও শিশু কিশোর সমাবেশের মাধ্যমে উদযাপিত হয়। আরও দেখুন: জাতীয় স্বাধীনতা দিবসের তালিকা যে অঞ্চলগুলি ব্যাপকভাবে সার্বভৌম রাষ্ট্র দ্বারা স্বীকৃত নয় সেগুলোকে গোলাপী রঙে দেখানো হয়েছে। সার্বভৌম রাষ্ট্র  দ্বারা নিয়ন্ত্রিত অঞ্চলগুলিতে (যেমন যুক্তরাষ্ট্রীয় রাজ্য, স্বায়ত্তশাসিত অঞ্চল বা উপনিবেশগুলি), সার্বভৌম রাষ্ট্রের নাম বন্ধনীতে দেওয়া হয়েছে। গ্রেগরিয়ান ক্যালেন্ডার অনুযায়ী স্থায়ী নয় এমন দিবসগুলি তাদের ২০১৯ সালে পালনের তারিখ অনুসারে শ্রেণীবদ্ধ করা হয়েছে। সরকারী ছুটি পতাকা দিবস স্বাধীনতা দিবস লিবারেশন ‍দিবস নাগরিক ধর্ম জাতীয় ছুটির দিন ফেঁতে ন্যাশনালে প্রজাতন্ত্র দিবস বিজয় ‍দিবস Molina A. de Cienfuegos, Ignacio; Martínez Bárcena, Jorge; Fuller, Linda K. (Ed.) (২০০৪)। "Spain: National Days throughout the History and the Geography of Spain"। National Days/National Ways: Historical, Political, and Religious Celebrations around the World: 253। আইএসবিএন 978-0-275-97270-7। সংগ্রহের তারিখ ৩০ সেপ্টেম্বর ২০০৯। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) "French Bastille Day in Australia. France's national day"। Frenchdesire.com.au। ২০১৮-০৬-২১ তারিখে মূল থেকে আর্কাইভ করা। সংগ্রহের তারিখ ২০১২-০৯-২৮।  September Celebrations of Belize "Bastille Day – 14th July"। Official Website of France। ১৫ জুলাই ২০১৪ তারিখে মূল থেকে আর্কাইভ করা। Commemorating the storming of the Bastille on 14th July 1789, Bastille Day takes place on the same date each year. The main event is a grand military parade along the Champs-Élysées, attended by the President of the Republic and other political leaders. It is accompanied by fireworks and publics [sic] dances in towns throughout the whole of France.  "India celebrates Republic Day"। news.com.au। ২০১৪-০১-২৬। ২০১৪-০৭-১৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৫।  Hunter, Helen-Louise (২০০৮)। "The Society and Its Environment"। Worden, Robert L.। North Korea: A Country Study (Fifth সংস্করণ)। Washington: Federal Research Division of the Library of Congress। পৃষ্ঠা 85। আইএসবিএন 978-0-8444-1188-0।  http://www.sintmaartengov.org/government/VSA/labour/Pages/Public-Holiday-Schedule.aspx